google/wiki40b huggingface dataset:
राजा राममोहन राय

राजा राममोहन राय (बांग्ला: রাজা রামমোহন রায়) (२२ मई १७७2 - २७ सितंबर १८३३) को भारतीय पुनर्जागरण का अग्रदूत और आधुनिक भारत का जनक कहा जाता है। भारतीय सामाजिक और धार्मिक पुनर्जागरण के क्षेत्र में उनका विशिष्ट स्थान है। वे ब्रह्म समाज के संस्थापक, भारतीय भाषायी प्रेस के प्रवर्तक, जनजागरण और सामाजिक सुधार आंदोलन के प्रणेता तथा बंगाल में नव-जागरण युग के पितामह थे। उन्होंने भारतीय स्वतन्त्रता संग्राम और पत्रकारिता के कुशल संयोग से दोनों क्षेत्रों को गति प्रदान की। उनके आन्दोलनों ने जहाँ पत्रकारिता को चमक दी, वहीं उनकी पत्रकारिता ने आन्दोलनों को सही दिशा दिखाने का कार्य किया।
राजा राममोहन राय की दूर‍दर्शिता और वैचारिकता के सैकड़ों उदाहरण इतिहास में दर्ज हैं। हिन्दी के प्रति उनका अगाध स्नेह था। वे रू‍ढ़िवाद और कुरीतियों के विरोधी थे लेकिन संस्कार, परंपरा और राष्ट्र गौरव उनके दिल के करीब थे। वे स्वतंत्रता चाहते थे लेकिन चाहते थे कि इस देश के नागरिक उसकी कीमत पहचानें।

जीवनी

राजा राममोहन राय का जन्म बंगाल में 1772 में एक ब्राह्मण परिवार में हुआ था। १५ वर्ष की आयु तक उन्हें बंगाली, संस्कृत, अरबी तथा फ़ारसी का ज्ञान हो गया था। किशोरावस्था में उन्होने काफी भ्रमण किया। उन्होने 1809-1814 तक ईस्ट इंडिया कम्पनी के लिए भी काम किया। उन्होने ब्रह्म समाज की स्थापना की तथा विदेश (इंग्लैण्ड तथा फ़्रांस) भ्रमण भी किया।

कुरीतियों के विरुद्ध संघर्ष

राममोहन राय ने ईस्ट इंडिया कंपनी की नौकरी छोड़कर अपने आपको राष्ट्र सेवा में झोंक दिया। भारत की स्वतंत्रता प्राप्ति के अलावा वे दोहरी लड़ाई लड़ रहे थे। दूसरी लड़ाई उनकी अपने ही देश के नागरिकों से थी। जो अंधविश्वास और कुरीतियों में जकड़े थे। राजा राममोहन राय ने उन्हें झकझोरने का काम किया। बाल-विवाह, सती प्रथा, जातिवाद, कर्मकांड, पर्दा प्रथा आदि का उन्होंने भरपूर विरोध किया। धर्म प्रचार के क्षेत्र में अलेक्जेंडर डफ्फ ने उनकी काफी सहायता की। देवेंद्र नाथ टैगोर उनके सबसे प्रमुख अनुयायी थे।
आधुनिक भारत के निर्माता, सबसे बड़ी सामाजिक - धार्मिक सुधार आंदोलनों के संस्थापक, ब्रह्म समाज, राजा राम मोहन राय सती प्रणाली जैसी सामाजिक बुराइयों के उन्मूलन में एक महत्वपूर्ण भूमिका निभाई है। वह भी अंग्रेजी, आधुनिक चिकित्सा प्रौद्योगिकी और विज्ञान के अध्ययन को लोकप्रिय भारतीय समाज में विभिन्न बदलाव की वकालत की। यह कारण है कि वह "मुगल सम्राट 'राजा के रूप में भेजा गया था।raja ram ke london jane k bad bramh samaj ka sanchalan  Ramchandra vidhya vagish karte rahe.

पत्रकारिता

राजा राममोहन राय ने 'ब्रह्ममैनिकल मैग्ज़ीन', 'संवाद कौमुदी', मिरात-उल-अखबार ,(एकेश्वरवाद का उपहार) बंगदूत जैसे स्तरीय पत्रों का संपादन-प्रकाशन किया। बंगदूत एक अनोखा पत्र था। इसमें बांग्ला, हिन्दी और फारसी भाषा का प्रयोग एक साथ किया जाता था। उनके जुझारू और सशक्त व्यक्तित्व का इस बात से अंदाज लगाया जा सकता है कि सन् 1821 में अँग्रेज जज द्वारा एक भारतीय प्रतापनारायण दास को कोड़े लगाने की सजा दी गई। फलस्वरूप उसकी मृत्यु हो गई। इस बर्बरता के खिलाफ राय ने एक लेख लिखा।
आर्यासप्तशती

परिचय

मध्ययुग में यह संग्रह काफी लोकप्रिय था और उसकी आर्याओं की छाया लेकर बहुत सी फुटकर रचनाएँ लिखी गईं। बिहारी कवि की "सतसई" इस संग्रह से बहुत प्रभावित है। आर्यासप्तशती में ही यह उल्लेख मिलता है कि जो शृंगाररस की धारा प्राकृत में ही उपलब्ध थी उसको संस्कृत मे अवतरित करने के लिये यह प्रयास किया गया है। यहाँ संकेत हाल (या शालिवाहन) की "गाथासप्तशती" की ओर है। हाल ने प्राकृत गाथाओं में शृंगारपरक रचनाएँ निबद्ध की है। गोवर्धन ने इन्ही गाथाओं को अपनी आर्याओं का आदर्श बनाया। प्राकृत का गाथाछंद, संस्कृत के आर्याछंदों के अधिक निकट है अत: गोवर्धन ने आर्याछंद को ही रचना के लिये चुना। केवल छंद में ही नहीं अपितु भावचित्रण में भी गोवर्धन हाल का बहुधा अनुकरण करते हैं। परंतु इससे यह नहीं समझना चाहिए कि आर्यासप्तशती, गाथासप्तशती का संस्कृत अनुवाद मात्र है। जब भी गोवर्धन किसी गाथा के भाव को व्यक्त करना चाहते हैं, वे उसमें अपनी मौलिक प्रतिभा के प्रदर्शन से नहीं चूकते। अत: आर्यासप्शती गाथासप्तशती से स्थूलरूप में प्रभावित होते हुए भी अपने आपमें मैलिक है।
शृंगार की अभिव्यक्ति के लिये गोवर्धन को आचार्य माना जाता है। इनको रचनाओं में शृंगार का उद्दाम रूप खुलकर आया है। कहीं-कहीं तो नग्न चित्रण अपनी नग्नता के कारण रसाभास उत्पन्न कर देते हैं। एक जगह तो गोवर्धन ने प्रेम में शव के चुंबन की भी बात कही है। परंतु अभिव्यक्ति की तीव्रता, अलंकारसंयोजना तथा व्यंजना की गंभीरता के कारण गोवर्धनाचार्य की गणना सत्कवियों में की जा सकती है।
गुवाहाटी मेट्रो

इतिहास

११ जनवरी २०१३ को असम राज्य के मुख्यमंत्री तरुण गोगोई कि गुवाहाटी विकास विभाग एवं गुवाहाटी महानगर विकास प्राधिकरण के अधिकारियों से हुई बैठक मे यह निष्कर्ष निकाला गया कि गुवाहाटी शहर मे तत्काल मेट्रो रेल शुरू करने का अध्ययन लेने की जरूरत है, जिससे शहर को अराजक यातायात की हालत से मुक्ति दिलाइ जा सके.

व्यवहार्यता अध्ययन

प्रस्तावित परियोजना के सर्वेक्षण के एक अध्ययन के प्रारंभिक अभ्यास में दिन के अलग अलग समय पर शहर के विभिन्न क्षेत्रों में यात्रियों की संख्या, एंव परियोजना की लागत का अनुमान लगाया जाएगा.
दूध का कर्ज़

संक्षेप

अपने नवजात बेटे सूरज के साथ सपेरन पार्वती (अरुणा ईरानी) असहाय रूप से देखती है कि उसका पति गंगू को गलत तरीके से चोरी का आरोप लगाया जाता है और फिर रघुवीर सिंह (अमरीश पुरी), भैरों सिंह (सदाशिव अमरापुरकर) और संपथ (प्रेम चोपड़ा) द्वारा पीट-पीट कर मार दिया जाता है। वह उसके शरीर का अंतिम संस्कार करती है, एक साँप और सूरज को पालती है और गंगू की मौत का बदला लेने के लिए कसम खाती है। उसकी देखभाल धर्मा लोहार (गोगा कपूर) ने की जो सूरज को पालने में उसकी सहायता करता है। उस साँप को पार्वती और गंगू ने अपने बेटे के रूप में माना। पार्वती साँप को अपना दूध देती है और उससे जाने को कहती है क्योंकि वो उसका भरण-पोषण नहीं कर पाएगी। सालों बाद सूरज बड़ा हो गया है। पार्वती गंगू की मौत का बदला लेने और धर्मा की बेटी कजरी से उसका विवाह करने के लिए तैयार है। उसकी योजना बिखर जाती है जब उसे पता चलता है कि सूरज रघुवीर की बेटी रेशमा (नीलम) के प्यार में पड़ गया है और वह अपने भावी ससुराल के खिलाफ प्रतिशोध नहीं करने का फैसला कर सकता है। सालों बाद साँप पार्वती के जीवन में वापस आता है और सूरज के साथ गंगू के हत्यारों का बदला लेता है।
अनोखेलाल मिश्र

अनोखेलाल मिश्र (1914 – 10 मार्च 1958) प्रसिद्ध तबलावादक थे। वे संगीत जगत में 'ना धिं धिं ना' के जादूगर के नाम से प्रसिद्ध थे। उनका सम्बन्ध बनारस घराने से था।
पं. अनोखेलाल जी का जन्म सन् 1914 ई. में भारत के उत्तर प्रदेश के ग्राम-ताजपुर, तहसील-सकलडीहा, जिला-चन्दौली, में हुआ था। इनके पिता पं॰ बुद्धू प्रसाद मिश्र जी एक प्रसिद्ध सारंगी वादक थे। जब पं॰ अनोखेलाल जी मात्र ढाई वर्ष के थे तभी इनके पिताजी तथा मात्र 6 वर्ष की अवस्था में इनकी माताजी का स्वर्गवास गया था। इनका पालन-पोषण इनकी दादी श्रीमती जानकी देवी ने किया। श्रीमती जानकी देवी जी इनको लेकर बनारस आ गई तथा इनको बनारस घराने के तबले के प्रकाण्ड विद्वान पं॰ भैरव प्रसाद मिश्र जी से तबला वादन की शिक्षा दिलवाने लगी।
इनका बचपन अत्यन्त कष्ट में बीता था। गुरू पं॰ भैरव प्रसाद मिश्र जी के सानिध्य में इन्होंने कठोर परिश्रम किया तथा सोते-जोगते हर समय केवल तबले के प्रति ही समर्पित हो गये। पं॰ भैरव प्रसाद मिश्र जी से इन्होंने 15 वर्षों तक बनारस घराने के तबले की विधिवत शिक्षा प्राप्त की। सच्ची लगन व अथक परिश्रम द्वारा 8-10 घण्टे प्रतिदिन के अभ्यास को आपने धीरे-धीरे अभ्यास बढ़ाते हुए 18 घण्टे तक कर दिया। इस कठिन अभ्यास के कारण इनको शारीरिक कष्ट भी उठाना पड़ा, परन्तु ये अपनी साधना में निरन्तर निमग्न रहे। इनके समान अभ्यास करना, किसी भी कलाकार के लिये अत्यन्त कठिन व असाध्य है। इन्होंने पं॰ दाउजी मिश्र के साथ गायन तथा पं॰ मोहन लाल जी व प्रसिद्ध नृत्यांगना शिवकुँवर बाई के कथक के साथ प्रतिदिन घण्टों अभ्यास करते थे। मात्र सोलह वर्ष की अवस्था में ही स्वतंत्र वादन तथा संगति दोनों में ही आप प्रवीण हो गये थे।
के शंकरनारायणन

कटीकल शंकरनारायणन (जन्म: १९३२) महाराष्ट्र के पूर्व राज्यपाल हैं। वो नागालैण्ड और झारखण्ड के राज्यपाल भी रह चुके हैं।
पितृवंश समूह के

मनुष्यों की आनुवंशिकी (यानि जॅनॅटिक्स) में पितृवंश समूह के या वाए-डी॰एन॰ए॰ हैपलोग्रुप K एक पितृवंश समूह है। यह पितृवंश स्वयं पितृवंश समूह आईजेके से उत्पन्न हुई एक शाखा है। अंदाज़ा लगाया जाता है के जिस पुरुष से यह पितृवंश शुरू हुआ वह आज से लगभग ४७,००० वर्ष पहले दक्षिण एशिया या पश्चिम एशिया में रहता था। इस पितृवंश समूह के सदस्य ओशिआनिया के द्वीपों पर और ऑस्ट्रेलिया के आदिवासी समुदायों में मिलते हैं। भारतीय उपमहाद्वीप, इण्डोनेशिया और फ़िलीपीन्स के भी आदिवासी समुदायों में भी बहुत कम संख्या में भी इसके वंशज पुरुष मिलते हैं।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
उपयोगिता अनुपात

कुल समय के जितने भाग के लिए कोई वस्तु या मशीन सक्रिय अवस्था में रहती है उसे उपयोगिता अनुपात (duty cycle या duty ratio या duty factor) कहते हैं। उदाहरण के लिए, २४ घण्टे में कोई मोटर ६ घण्टे चालू रहती है और शेष समय बन्द रहती है तो उसका उपयोगिता अनुपात ६/२४ = १/४ या ०.२५ है। उपयोगिता अनुपात का प्रयोग किसी भी क्षेत्र में किया जा सकता है किन्तु प्रायः वैद्युत युक्तियों में अधिक होता है, जैसे स्विचिंग पावर सप्लाई में।
शांता सिन्हा

प्रो. शांता सिन्हा अंतरराष्ट्रीय ख्याति के बाल श्रमिक विरोधी कार्यकर्ता हैं। वह मममीदिपुड़ी वेंकटारागैया फाउंडेशन के संस्थापक हैं, जिन्हें एमवी फाउंडेशन (जिसे उनके दादा मममीदिपुड़ी वेंकटरंग्याह की स्मृति में नाम दिया गया है) के नाम से जाना जाता है, और हैदराबाद सेंट्रल यूनिवर्सिटी में राजनीति विज्ञान विभाग के एक प्रोफेसर हैं।
उन्होंने दो लगातार शब्दों (३ वर्ष प्रत्येक) के लिए बाल अधिकारों के संरक्षण के लिए राष्ट्रीय आयोग की अध्यक्षता किया था: राष्ट्रीय बाल संरक्षण आयोग (एनसीपीसीआर) का गठन मार्च २००७ में आयोग के बाल संरक्षण अधिनियम, २००५, संसद अधिनियम (दिसंबर २००५) के तहत किया गया था। प्रोफेसर सिन्हा पहली अध्यक्ष थे। १९९८ में उन्हें भारत सरकार द्वारा पद्म श्री के नागरिक सम्मान से सम्मानित किया गया।

प्रारंभिक जीवन

उन्होंने अपनी शिक्षा ८ तक सेंट एनन हाई स्कूल, सिकंदराबाद से की फेर ९ से १२ उन्होंने लड़कियों के लिए कीज़ हाई स्कूल, सिकंदराबाद से की थी। उन्होंने १९७० में उस्मानिया विश्वविद्यालय से राजनीति विज्ञान में एम.ए। की और उन्होंने १९७६ में जेएनयू से पीएचडी प्राप्त की।
शांता सिन्हा हैदराबाद सेंट्रल विश्वविद्यालय के साथ एक अकादमी है।
बाणगंगा नदी

उद्गम

जयपुर जिले की बैराड़ पहाड़ियों से निकल कर पूर्व की ओर बहते हुए भरतपुर में प्रवेश करती है।

अपवाह तन्त्र

बाणगंगा राजस्थान के तीन जिलों में बहती है: जयपुर, दौसा एवं भरतपुर। यह यमुना की सहायक नदी है। बाणगंगा राजस्थान की एकमात्र ऐसी नदी है, जिसके उद्गम से लेकर विलय तक कोई सहायक नदी नहीं है।
१२७७ ईसा पूर्व

१२७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हाएड्रा (उपग्रह)

हाएड्रा बौने ग्रह यम (प्लूटो) का एक उपग्रह है। प्लूटो के तीनों ज्ञात उपग्रहों में यह सब से बाहरी कक्षा में परिक्रमा करने वाला उपग्रह हैं। इसकी खोज २००५ में हबल अंतरिक्ष दूरबीन द्वारा हुई थी। हाएड्रा का अकार थोड़ा बेढंगा है (यानि गोल नहीं है)। इसके अकार का सही अनुमान नहीं लगाया जा सका है, लेकिन इसका व्यास (डायामीटर) ६१ किमी से १६७ किमी के बीच में है। २०१५ में प्लूटो का अध्ययन करने के लिए अमेरिकी सरकार द्वारा एक "न्यू होराएज़न्ज़" (हिंदी अर्थ: "नए क्षितिज") नाम का मनुष्य-रहित अंतरिक्ष यान भेजने की योजना है और आशा है के इस से हाएड्रा के बारे में भी और ज्ञान मिलेगा।

रूप-रंग

हाएड्रा का रंग भूरा है और प्लूटो के बाक़ी दो उपग्रहों (शैरन और निक्स) से मिलता-जुलता है। प्लूटो के रंग में कुछ लाली है जो इन उपग्रहों में नहीं झलकती।

अन्य भाषाओँ में

हाएड्रा को अंग्रेज़ी में "Hydra" लिखा जाता है।
बीटा कोशिका

अग्न्याशय में बीटा नामक कोशिकाएं होती हैं जो इंसुलिन नामक हार्मोन तत्व निर्मित करती हैं। इंसुलिन रक्त शर्करा के स्तर को को संतुलित करके सामान्य बनाए रखता है।
नमदाफा राष्ट्रीय उद्यान

भूगोल

यह उद्यान भारत के पूर्वोत्तर राज्य अरुणाचल प्रदेश के चांगलांग ज़िले में म्यांमार के साथ की सीमा के पास स्थित है। इसका मूल क्षेत्रफल १८०८ वर्ग कि॰मी॰ का है और १७७ वर्ग कि॰मी॰ का मध्यवर्ती क्षेत्रफल है जो पूर्ण रूप से १९८५ वर्ग कि॰मी॰ बनता है। यह उद्यान मिश्मी पहाड़ियों की दफा बुम पर्वतमाला और पटकाई पर्वतमाल के बीच स्थित है और इसकी समुद्री सतह से ऊँचाई २०० से ४५७१ मीटर तक की है। यह क्षेत्र दोनों - पैलिआर्कटिक और इंडो मलायी जैव - भौगोलिक क्षेत्रों के अंतर्गत आता है जिसके परिणामस्वरूप यहाँ विभिन्न प्रजातियों का संयोजन होता है। बढ़ती ऊँचाई के साथ-साथ परिवेश उपोष्णकटिबंधीय चौड़ी पत्तियों वाले जंगलों से उपोष्णकटिबंधीय चीड़ के जंगलों में, फिर समशीतोष्ण चौड़ी पत्तियों वाले जंगलों में और अधिक ऊँचाई पर बारहमासी बर्फ तथा अल्पाइन घास के मैदानों में परिवर्तित होता चलता है। उद्यान में प्राथमिक जंगलों के अलावा व्यापक बाँस के और माध्यमिक जंगल हैं।
बालासगून

बालासगून (तुर्की: Balagasun, फ़ारसी: بلاساغون, अंग्रेज़ी: Balasagun) मध्य एशिया के किरगिज़स्तान क्षेत्र में एक प्राचीन सोग़दाई शहर था। यह चुय वादी में किरगिज़स्तान की आधुनिक राजधानी बिश्केक और इसिक कुल झील के बीच स्थित था। शुरू में यहाँ सोग़दाई भाषा बोली जाती थी, जो एक ईरानी भाषा थी। १०वीं सदी ईसवी के बाद यह काराख़ानी ख़ानत की राजधानी बना जो तुर्की भाषी था जिस से यहाँ की स्थानीय भाषा धीरे-धीरे बदलकर तुर्की हो गई।
१२वीं सदी में इसपर कारा-ख़ितान ख़ानत का क़ब्ज़ा हो गया और फिर सन् १२१८ में फैलते हुए मंगोल साम्राज्य ने इस क्षेत्र पर अपना अधिकार कर लिया। मोंगोलों ने इसका नाम बदलकर गोबालिक (Gobalik) कर दिया, जिसका मतलब मंगोल भाषा में 'सुन्दर शहर' था। मंगोल जीत के बाद इस शहर का महत्व घटने लगा। अब यहाँ बहुत से खँडहर हैं जिन्हें देखने के लिए सैलानी आया करते हैं। यहाँ का बुराना बुर्ज (Burana Tower) मशहूर है, जो कभी १३८ फ़ुट (४६ मीटर) लम्बा था लेकिन भूकम्पों में इसके हिस्से गिरने से केवल ७९ फ़ुट (२४ मीटर) रह गया है। यहाँ नेस्टोरी शाखा के ईसाई भी रहते थे जिनका टूटता हुआ कब्रिस्तान भी यहीं मौजूद है। तुर्की भाषा के प्रसिद्ध 'कूतादगू बिलिग' (Kutadgu Bilig) नामक ग्रन्थ के रचियता, युसुप ख़ास हाजिब, भी बालासगून शहर में पैदा हुए थे।
आले नरेन्द्र

निधन

९ अप्रैल २०१४ को हैदराबाद के एक निजी अस्पताल में ६७ वर्ष की आयु में नरेन्द्र का निधन हो गया।
स्‍टेट ट्रेडिंग कार्पोरेशन ऑफ इण्‍डि‍या

स्‍टेट ट्रेडिंग कार्पोरेशन ऑफ इण्‍डि‍या लि‍॰ (एसटीसी) भारत सरकार की एक प्रमुख अन्‍तरराष्‍ट्रीय व्‍यापार कंपनी है जो निर्यात, आयात और स्‍वदेशी व्‍यापार करती है। इसकी स्‍थापना 1956 में मूलतः पूर्वी यूरोपीय देशों के साथ व्‍यापार करने और देश से निर्यात वि‍कसि‍त करने में नि‍जी व्‍यापार और उद्योग के प्रयत्‍नों के पूरक के रूप में हुई। यह कार्पोरेशन, कंपनी अधि‍नि‍यम, 1956 के अधीन एक स्‍वायत्‍त कंपनी के रूप में पंजीकृत है तथा भारत सरकार के वाणि‍ज्‍य एवं उद्योग मंत्रालय के प्रशासनि‍क नि‍यंत्रण में कार्य कर रहा है।

भूमिका

कार्पोरेशन ने भारतीय अर्थव्‍यवस्‍था में मुख्‍य भूमि‍का अदा की है। उदारीकरण से पूर्व समय में, इसने न केवल वि‍देश व्‍यापार को नि‍यमि‍त करने में भारत सरकार के एक स्‍तंभ के रूप में बल्‍कि‍ एक घरेलू बाजार में हस्‍तक्षेप का कार्य भी कि‍या है। कार्पोरेशन ने रसायन और औषधि‍यों से बदलकर बल्‍क वस्‍तुओं जैसे-खाद्य तेल, सीमेंट, चीनी, अखबारी कागज, गेहूँ, यूरि‍या आदि‍ की समय पर उपलब्‍धता और जन उपभोग मदों के उचि‍त वि‍तरण तथा उद्योग के लि‍ए आवश्‍यक कच्‍चे माल को सुनि‍श्‍चि‍त करते हुए बडी़ संख्‍या में मदों का सरणीबद्ध नि‍र्यात और आयात कि‍या है। सरणीकरण से राष्‍ट्र को कि‍फायत से लाभ उठाने और दुर्लभ वि‍देशी मुद्रा पर कडी़ नजर रखने में भी मदद मि‍ली है। 
इसने कृषकों से उनकी फसलों, जैसे-कच्‍चा पटसन, चपडा़, तम्‍बाकू, रबड़ और वनीला के भारत सरकार द्वारा जैसे और जहॉं कहने पर, के पारि‍श्रमि‍क मूल्‍य सुनि‍श्‍चि‍त करने के लि‍ए मूल्‍य समर्थन कार्यों का भी वचन दि‍या है। 
अपने निर्यात वि‍कास प्रयत्‍न के भाग के रूप में एसटीसी ने नि‍र्यातकों को नि‍र्यात उत्‍पादन हेतु संयंत्र और कच्‍चे माल का आयात करके, डि‍जाइन केन्‍द्रों की स्‍थापना करके, जॉंच प्रयोगशालाऍं प्रदान करके लघु नि‍र्माताओं के उत्‍पादों को उनका समूह गठि‍त करके प्रदर्शनि‍यों और व्‍यापार मेलों में भागीदारी के द्वारा वि‍देशी बाजारों में ले जाकर तकनीकी वि‍पणन और वि‍त्‍तीय सहायता दी है।
बोधिसत्व (नाटक)

परिचय

'राजकुमार सिद्धार्थ ने वृद्ध, रोगी, मृत और संन्यासी को देखकर रात में गृहत्याग किया था' इस बात को काल्पनिक या प्रक्षिप्त मानकर कोसंबी जी ने त्रिपिटक सम्मत घटना को इस नाटक के माध्यम से अत्यंत रोचक तरीके से प्रस्तुत किया। अन्य ग्रंथों में भी उन्होंने शाक्यों व कोलियों के राज्यों के बीच बहने वाली रोहिणी नदी के जल से उपस्थित विवाद को सिद्धार्थ कुमार के घर छोड़ने का ऐतिहासिक कारण मन और उसे अनेक प्रमाणों से सिद्ध भी किया। किन्तु तब भी स्वयं के द्वारा उपस्थापित प्रमाणपूर्ण तथ्य अपूर्ण ही लगने लगे, तो त्रिपिटक के ही प्रमाणों से परिपुष्ट इस घटना को और अधिक स्पष्टता से उपस्थापित करने के लिए उन्होंने ‘बोधिसत्त्व’ नमक चार अंकों का छोटा सा नाटक लिख दिया। इस नाटक में उन्होंने त्रिपिटक सम्मत सिद्धार्थाभिनिष्क्रमण (सिद्धार्थ का घर से निकलना) की कारणीभूत घटना को अत्यन्त रोचकता से उपस्थापित किया।
डॉ॰ प्रफुल्ल गडपाल ने मराठी भाषा से इस नाटक का संस्कृत में अनुवाद किया, जो राष्ट्रियसंस्कृतसंस्थानम (मानित विश्वविद्यालय) से 2013 में प्रकाशित हुआ।
वाल्मीकि रामायण

वाल्मीकीय रामायण संस्कृत साहित्य का एक आरम्भिक महाकाव्य है जो संस्कृत भाषा में अनुष्टुप छन्दों में रचित है। इसमें श्रीराम के चरित्र का उत्तम एवं वृहद् विवरण काव्य रूप में उपस्थापित हुआ है। महर्षि वाल्मीकि द्वारा रचित होने के कारण इसे 'वाल्मीकीय रामायण' कहा जाता है। वर्तमान में राम के चरित्र पर आधारित जितने भी ग्रन्थ उपलब्ध हैं उन सभी का मूल महर्षि वाल्मीकि कृत 'वाल्मीकीय रामायण' ही है। 'वाल्मीकीय रामायण' के प्रणेता महर्षि वाल्मीकि को 'आदिकवि' माना जाता है और इसीलिए यह महाकाव्य 'आदिकाव्य' माना गया है। यह महाकाव्य भारतीय संस्कृति के महत्त्वपूर्ण आयामों को प्रतिबिम्बित करने वाला होने से साहित्य रूप में अक्षय निधि है।

प्राचीन ग्रन्थों में वाल्मीकीय रामायण का उल्लेख

अग्निपुराण, गरुड़पुराण, हरिवंश पुराण (विष्णु पर्व), स्कन्द पुराण (वैष्णव खण्ड), मत्स्यपुराण, महाकवि कालिदास रचित रघुवंश, भवभूति रचित उत्तर रामचरित, वृहद्धर्म पुराण जैसे अनेक प्राचीन ग्रन्थों में महर्षि वाल्मीकि एवं उनके महाकाव्य रामायण का उल्लेख मिलता है। वृहद्धर्म पुराण में इस महाकाव्य की प्रशंसा "काव्य बीजं सनातनम्" कह कर की गयी है।यही निम्नलिखित ग्रन्थ है|

विशेषता

काव्यगुणों की दृष्टि से वाल्मीकीय रामायण अद्वितीय महाकाव्य है। विद्वानों का मत है कि यह महाकाव्य संस्कृत काव्यों की परिभाषा का आधार है। अन्य रचनाकारों के समक्ष उनकी रचनाशैली के लिये अनेक प्रेरक तथा पथ-प्रदर्शक ग्रन्थ रहे हैं किन्तु महर्षि वाल्मीकि के सम्मुख ऐसी कोई रचना नहीं थी जो उनका पथ-प्रदर्शन कर सके। अतः यह महाकाव्य पूर्णतः उनकी मौलिक कृति है। अपने इस महाकाव्य में महर्षि वाल्मीकि ने अद्वितीय शैली में प्रकृति-चित्रण, संवाद-संयोजन तथा विषय प्रतिपादन किया है।

कथावस्तु

वाल्मीकीय रामायण की कथावस्तु राम के चारों ओर अपना ताना-बाना बुनती है। राम इस महाकाव्य के नायक हैं और महर्षि वाल्मीकि ने उनके चरित्र को एक अतिमानव के रूप में चित्रित किया है। ईश्वरीय विशिष्टता और असाधारण गुणों के स्वामी होते हुये भी राम अपने किसी भी क्रिया-कलाप से मानवेतर प्रतीत नहीं होते, उनका चरित्र पुरषोत्तम के रूप में ही किया गया है। शत्रुओं का संहार करते   वैष्णवी शक्ति का प्रयोग हुआ है। सागर पर सेतु निर्माण के लिये वैष्णवी शक्ति प्रयोग  हुआ है। लक्ष्मण की मूर्छा दूर करने में हनुमान का प्रताप है। सम्पूर्ण महाकाव्य में राम  मनुष्यों की भाँति दूसरों के सहयोग से ही अपने समस्त कार्य सम्पन्न करते हैं।

अन्य विषयों का समावेश

वाल्मीकीय रामायण में दर्शन, राजनीति, नैतिकता, शासन कुशलता, खगोलशास्त्र तथा मनोविज्ञान का विशद वर्णन होना सिद्ध करता है कि महर्षि वाल्मीकि विविध विषयों के ज्ञाता तथा प्रकाण्ड पण्डित थे।

अन्य पात्रों के चरित्र

इस महाकाव्य में केवल राम एवं सीता के ही नहीं अपितु भरत, लक्ष्मण, शत्रुघ्न, हनुमान, सुग्रीव, दशरथ, कौशल्या, सुमित्रा आदि अन्य पात्रों के चरित्र को भी सशक्त तथा प्रेरक रूप में प्रस्तुत किया गया है। भरत का त्याग अद्भुत है।

वाल्मीकि रामायण की शिक्षा

वाल्मीकीय रामायण से 'पितृभक्ति', 'भ्रातृप्रेम', 'पातिव्रत्य धर्म', 'आज्ञापालन', 'प्रतिज्ञापूर्ति' तथा 'सत्यपरायणता' की शिक्षा प्राप्त होती है।
रामायण और चित्रकला

जो कथा चित्रों में रुपायित होती है, उसे सब समझ सकते हैं।

६ टी शताब्दी

देवगढ़ मंदिर, राम की प्रथम प्रतिमाएँँ।

दक्षिण-पूर्व एशिया के शिलाचित्र

दक्षिण-पूर्व एशिया के अनेक स्थलों पर शिलाचित्रों में रामकथा की अभिव्यक्ति हुई है। कई देशों में शिलाचित्र श्रृंखलाओं में रामचरित का वर्णन हुआ है। उनमें जवा के प्रम्बनान तथा पनातरान, कंपूचित्रा के अंकारेवाट और थाईलैंड के जेतुवन विहार के नाम उल्लेखनीय हैं।

८वी शताब्दी

रामायण भित्तीचित्र ८वी शताब्दी एलोरा  गुफॉं  क्र। १६

१७ वी शताब्दी

मेवाड़ के महाराना जगत सिंह के समय लिखी गई रामायण मेंं मेवाड़  शैली के रामायण  चित्र पाए जाते हैं।

१८ वी शताब्दी

१८ वी शताब्दी के मध्य मेंं  जयपुर के महाराजा  सवाई प्रताप सिंह के संरक्षण मेंं रामायण की कथावस्तु पर चित्रकार गुमान ने जयपुर शैली मेंं  चित्र बनाए हैंं।  'चित्रकूट ' मेंं भरत का राम से मिलाप' नामक कुल ४९ कला कृतियाँँ अलग-अलग समूहों में रखी गयी हैं जो राम को आयोध्या लाने के प्रयासोंं से संबंधित उपाख्यानोंं को दर्शाती हैं।
चम्बा के महाराजा उम्मेद सिंह (१७४८-६४) और उनके पुत्र महाराजा राज सिंह (१७६४-९४) के समय के  चित्रकार बिलू मिस्त्री की १२० रामायण विषय की कलाकृतीया भारत के विभीन्न संग्रहालयोंं मेंं पायी जाती हैं।
जोधपुर के महाराजा विजय सिंह (१७५२-९३) के कार्यकाल मेंं  निर्मित  ९० लघु-आकार चित्र कृती मेहेरगढ़ किले के प्रदर्शनी कक्ष मे उपलब्ध है। मंगलदास एवम साकेर मिस्त्री ने इन जोधपुर कलाकृतियोंं से बच्चोंं के   लिए लिखी किताब The Mighty Tale of Hanuman को सजाया गया हैं।

१९ वी शताब्दी

१९वी शताब्दी उत्तरार्ध के प्रमुख रामायण चित्रकारोमे त्रावणकोर के चित्रकार राजा रवि वर्मा  जी का नाम आता है।

२० वी  शताब्दी

गीता प्रेस गोरखपूर  द्वारा    'आदिकवि महर्षी वाल्मीकी रामायण'  इसवी सन १९६० मे   प्रकाशित  ग्रंथ प्रतियोंके  २१ चित्र चित्रकार  जगन्नाथ द्वारा बनायें  गए थे ।

रामायण के मुस्लिम चित्रकार

समय समय पर मुस्लिम चित्रकारोंं ने भी रामायण के प्रसंग चित्रित किए  है़ंं।  हालांकि   चित्तोड़ की अनेको पाण्डु लिपीयाँँ जलकर खा़क हो गई, तो भी मेवाड़ मेंं  महाराजा जगत सिंह ने एक मुस्लिम चित्रकार, साहिब  दीन जो संगित के रागोंं की जानकारी भी रखते थे, उनसे  दूसरे चित्रोंं के समेत १६२८ मे रामायण के चित्र चित्रित करवा लिए। 
इंडियन एक्सप्रेस के प्रेमांकुर विश्वास के अनुसार पश्चिमी बंगाल के नोया देहात मे ३० फी़ट लंबे रामायण पटचित्र (स्क्रोल) चित्रों के साथ चित्र चित्रण  एवम गायन करकर कहानीकारोंका  जीवन व्यतीत करनेवाले पाटुआ मुस्लिम  परिवार रहते हैं।

डाक टिकटोंं पर रामायण  चित्र

इंडोनेशिया  के डाक विभाग ने समय समय पर रामायण चित्रोंं वाले डाक  टिकट जारी किए हैं जिसे धुरनधरी राम १५ जून १९६२ और हनुमान जी द्वारा लंका दहन २४ जनवरी २०१६।
उत्तर फाल्गुनी तारा

उत्तर फाल्गुनी या डॅनॅबोला, जिसका बायर नाम बेटा लियोनिस (β Leonis या β Leo) है, सिंह तारामंडल का दूसरा सब से रोशन तारा है। यह पृथ्वी से दिखने वाले तारों में से ६१वाँ सब से रोशन तारा भी है। पृथ्वी से देखी गई इसकी चमक (सापेक्ष कान्तिमान) +२.१४ मैग्नीट्यूड है और यह पृथ्वी से लगभग ३६ प्रकाश वर्ष की दूरी पर है। प्राचीन भारतीय खगोलशास्त्र में यह तारा एक नक्षत्र मना जाता था। यह एक परिवर्ती तारा है जिसकी चमक चंद घंटों के काल में हलकी-सी ऊपर-नीचे होती रहती है।

अन्य भाषाओँ में

उत्तर फाल्गुनी तारे को अंग्रेज़ी में "डॅनॅबोला" (Denebola) कहते है। यह अरबी के "दनब अल-असद" (ذنب الاسد) से लिया गया है, जिसका अर्थ "सिंह की दुम" है।

विवरण

उत्तर फाल्गुनी एक सफ़ेद रंग का A3 V श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का १.७५ गुना और व्यास हमारे सूरज के व्यास का १.७२८ गुना है। इसकी निहित चमक (निरपेक्ष कान्तिमान) सूरज की लगभग १५ गुना है। इसका सतही तापमान ८,५०० कैल्विन है। उत्तर फाल्गुनी बहुत तेज़ी से अपने अक्ष (ऐक्सिस) पर घूर्णन कर रहा है जिस से उसका आकार पिचक-सा गया है।
उत्तर फाल्गुनी और उसके आसपास के क्षेत्र का वर्णक्रम (स्पॅक्ट्रम) का अध्ययन करने पर उस से बहुत अधोरक्त (इन्फ़्रारॅड) प्रकाश उत्पन्न होता मिला है। वैज्ञानिकों का सोचना है कि यह तारे के इर्द-गिर्द बने एक कम तापमान वाले धूल और मलबे के चक्र से आ रहा है। मानना है कि हमारा सौर मंडल भी सूरज के इर्द-गिर्द ऐसे ही मलबे चक्र से बना था, इसलिए उत्तर फाल्गुनी के मंडल में ग़ैर-सौरीय ग्रह मिलने की संभावना है।
इस तारे की स्थिति और गति से ज्ञात होता है की इसके साथ कुछ अन्य तारे भी सम्बंधित हैं। इस लगभग ६० तारों के गुट को आई॰सी॰ २३९१ महागुच्छ (IC 2391 supercluster) का नाम दिया गया है। संभव है कि यह सभी एक ही स्थान पर जन्में थे और कभी एक खुले तारागुच्छ में आयोजित थे।
हर्ष चन्देल

sahil ka putra tatha utrdhikari harsh 900 se 925 sashan kiya usne pratiharo ki dasta se chandel ko mukt karaya khajuraho lekh me usse prambhatarak yadhapi chand3l kuch bhi prathiharo ke samant bane rahy tatha unki aadhinta naam matra he thi chadel naresh harsh ne chohaon tatha kalchuriyo ke sath babhiksmbandh sthapit kiya is prakar harsh ko kalchuri ke sath sath rasstkut ki samrthan prapth hua
असंग

बौद्ध आचार्य असंग, योगाचार परंपरा के आदिप्रवर्तक माने जाते हैं। महायान सूत्रालंकार जैसा प्रौढ़ ग्रंथ लिखकर इन्होंने महायान संप्रदाय की नींव डाली और यह पुराने हीनयान संप्रदाय से किस प्रकार उच्च कोटि का है, इसपर जोर दिया।
इनका जन्म गांधार प्रदेश के पुष्पपुर नगर, वर्तमान पेशावर, में दूसरी शताब्दी के आसपास हुआ था।
आचार्य असंग धार्मिक प्रवर्तक होते हुए बौद्ध न्याय के भी आदि गुरु माने जाते हैं। इन्होंने न्याय के अध्यापन की एक मौलिक परंपरा चलाई जिसमें प्रसिद्ध बौद्ध नैयायिक दिङ्नाग की दीक्षा हुई। प्रसिद्ध है कि आचार्य असंग के भाई वसुबन्धु पहले सर्वास्तिवाद के पोषक थे, किन्तु बाद में असंग के प्रभाव में आकर वे योगाचार विज्ञानवादी हो गए। दोनों भाइयों ने मिलकर इसके पक्ष को बड़ा प्रबल बनाया।